
Комсомолецтнэ велень хозяйствань 
Всесоюзной выставкасо участниктне 


1939-це иень августонь 1-це 
чистэ Московсо панжови велень 
хозяйствань Всесоюзной выстав- 
кась, кона ашти колхозной побе- 
датнень всенародной смотракс. Те 
выставкасонть кармить примамо 
участия Мордовиянь передовой 
ламо комсомолецт, конатне велень 
хозяйствань эрьва кодат отраслят- 
несэ эсь роботасост невтсть ста- 
хановской трудонь образецт. Мор- 
довской республикань колхозтнә, 
совхозтнэ ды МТС-тнэ выдвинули 
ламо передовой комсомолецт ды 
беспартийной од ломанть, конат 
добились замечательной успехть 
велень хозяйствань производствань 
эрьва участкасо. 

Велень хозяйствань Всесоюзной 
выставканть территориязо 136 
гектар, косо теезь 50 павильонт, 
конатнесэ-улить невтезь велень 
хозяйствань весе основной отрас- 
лятнень развитияст ды колхозной 
строительстванть достижениянзо 
Советской Союзонь весе респуб- 
ликатнева, крайтнева ды област- 
нева. СССР-нь Совнаркомось ды 
ВКП(б)-нь ЦК-сь тердить весе 
колхозниктнень, совхозонь ды 
МТС-нь роботниктнень ды велень 
хозяйствань весе специалистнэнь 
седеяк -пек- келейгавтомс 1939-це 
иестэ колхозтнэнь, совхозтнэнь ды 
МТС-тнэнь ютксо социалистичес- 
кой соревнованиянть, штобу нев- 
темс эсь достиженияст велень хо- 
зяйствань Всесоюзной ‘выставка- 
сонть аволь ансяк ютазь иетнень 
коряс, но и 1939-це иенть коряс- 
как. 

Мордовской республикасто ламо 
комсомолецт" завоевали почетной 
права примамс участия колхозной 
строень победатнень всенародной 
смотрасонть. Те праванть сынь 
завоевали колхозонь производст- 
васо эсь упорной стахановской ро- 
ботасост. Вана, примеркс, Мельцан- 
ской райононь „Власть труда“ 
колхозсонть ОТФ-нь заведующеесь 
Харитонов ялгась, кавто иень 
перть получакшнось 100 ревестэ 
172 ревелевкс; Саранской райононь 
Буденный лемсэ колхозсо ОТФ-нь 
заведующеесь Чубарев ялгась по- 
лучась 100 ревестэ 144 ревелевкс; 
Лямбирской райононь Молотов 
лемсэ колхозсо ОТФ-нь заведую- 
щеесь Вильянов ялгась 100 ревес- 
тэ получась 170 ревелевкс; Б. Бе- 
резниковской райононь Максим 
„Горький лемсэ колхозсо исскуст- 
венной осеменениянь коряс техни- 
кесь Богатов ялгась, кона тейсь 
искусственной осеменения 898 ре- 


венень (планось жо максозель 
687 реве), конатнестэ 95 процентс 
реветне левксыясть; Кочкуровской 
райононь „Серпи молот“ колхозсо 
Сорокина ялгась кавто иес эрьва 
скалсто получась ловцо всреднем 
1.628 литра; Рыбкинской райононь 
Папаниннецтнэнь лемсэ колхозсо 
Воронков ялгась 1939-це иестэ 12 
конематкасто получась 12 вашо; 
Ромодановской райононь „Ударник“ 
колхозсо Терехин ялгась кавто 
иес всреднем получась эрьва сви- 
номаткасто 17,9 тулевкс; Ковыл- 
кинской райононь „Заря коммуны“ 
колхозсо Кудряшов ялгась полу- 
чась в среднем эрьва свиноматкас- 
то 22,3 тулевкс. 

МТС-стэ велень 
Всесоюзной выставкав выдвину- 
тойть роботасо сех вадря комсо- 
молецт. Вана Ромодановской 
МТС-нь трактористэсь Юрин ял: 
гась сезонозонзо сокась „СТЗ“ 
тракторсо 450 гектар ды горю- 
чеенть эйстэ тейсь экономия 1.075 
кг; Кочкуровской МТС-нь тракто- 
ристэсь Светкин ялгась сезонозон- 
зо сокась 472 гектар ды горюче- 
енть эйстэ тейсь экономия 506 кг. 
Те МТС-нь жо Акулькин ялганть 
бригадасо в среднем эрьва трак- 
торось сокась 828 гектар ды горю- 
чеенть эйстэ тейсь экономия 2.904 
кг; Атяшевской МТС-нь токаресь 
Ляманов ялгась систематически 
толавтнизе планонзо 225—325 про- 
центс; Кадошкинской МТС-нь 
тракторной бригадань бригадирэсь 
Облисенков ялгась в среднем эрь- 
ва тракторс сокась 879 гектар 
ды горючеенть эйстэ тейсь 
экономия 2.655 кг. Атемарской 
МТС-нь трактористэсь Поелуев, 
„СТЗ“ тракторсо всреднем сезо- 
нозонзо сокась 704 гектар ды 
горючеенть эйстэ тейсь экономия 
664 кг.; Ардатовской .райононь 
„Ударник“ колхозсо сеяльщикесь 
Аверьянов ялгась 11 рядной сеял- 
касо видсь 5 гектартнэнь таркас 
10 гектар. 

Мордовиянь комсомолецтнэ дол- 
жны всемерно бороцямс 1939-це 
иестэ велень хозяйствань Всесо- 
юзной выставкасонть участиянть 
кис, мезень коряс необходимо ве- 
се комсомолецтнэнень вклю- 
чится Сталинской Колмоце пяти- 
летканть лемсэ всенародной социа- 
листической соревнованиянтень, 
конань результатсо бу 1940-це 
иестэ седеяк ламо улевельть ве- 
лень хозяйствань Всесоюзной выс- 
тавкасонть участниктнеде. 


хозяйствань 

А кадови вейкеяк второгодник 


Испытаниятне куроксто невтизь | Остатка предметнэнь коряс истя- 


Ичалковской средней школань 
тонавтницятнень кропотливой, 
настойчивой роботаст материа- 
лонть чаркодемасо ды повторени- 
ясо. Особенна те неяви 10-це 
классонть примерстэ. Те классонть 
весемезэ 38 тонавтниця. Сынст 
эйстэ 16 ломань историянть коряс 
испытаниятнень кирдизь отличнас- 
то, весе лиятне— „хорошо“ „ды“ 
„посредственно“ отметка марто. 


жо тевесь моли аволь седе бе- 
ряньстэ. Те классонь тонавтни- 
цятне обязались испытаниятнесэ 
добовамс 100 процентэнь успева- 
емость. 

Истямо лацо эсест успехест се- 
де тов келейгавтозь, сынст мелест 
ули топавтозь—а кадови вейкеяк 
второгодник. 

А. Курышов. 


Ичалкань р-н. 


Весе мастортнэнь пролетарийтне, пурнаводо 


9-це ие, 
12 № ковс 

ВЛКСМ-нь Мордовской 
Саранск ошонь комитетэнть газетаст 

СССР-нь Верховной Советэнь 
Ш-це Сессиясь 


Сессиянть 1939 иень маень 26-це 
чинь заседаниятнень дневникесь 


Союзонь Советсэ 


Маень 96-це чистэ валске Боль- | ственной бюджетэсь касы 22 про- 


шой Кремлевской Дворецсэнть 
панжовсь Союзонь Советэнть ом- 
боце заседаниязо, конаньсэ ушо- 
довсь 1939 иентень СССР-нть го- 
сударственной бюджеттэнзэ до- 
кладонть обсуждениясь. 

Союзонь Советэнь председате- 
лесь А. А. Андреев депутатось 
заседаниянть панжомадо мейле 
максы вал чинь порядоконь васен- 
це вопросонть коряс содокладонть 
туртов Бюджетной . Комиссиянь 
докладчикентень К. И. Никола- 
ева депутатонтень. 

— 1939 иентень бюджетэнть, 
конань примизе СССР-нь Народ- 
ной Комиссартнэнь Советэсь, весе 
доходной ды расходной статьян- 
зо парсте ваннозь,—невти Нико- 
лаева депутатось, —Союзонь Со- 
ветэнь Бюджетной Комиссиясь теш- 
ксты, што сон целанек отвечи 
минек масторонть политической 
ды. экономической задачатненень. 
Николаева ялгась Бюджетной Ко- 
миссиянть пельде максы предло- 
жения —кемекстамс 1939 иентень 
государственной бюджетэнть до- 
ходной частьсэнть 156 миллиард 
97 миллион 829 тыща целковоень 
суммасо, расходной жо—155 мил: 
лиард. 447 миллион 829 тыща цел- 
ковой. 

Николаева ялгась башка лоткси 
ассигнованиятнень лангс, конат 
направляются минек социалисти- 
ческой родинанть оборонанзо ке- 
мекстамонтень ды определеннойть 
1939 иентень государственной бюд- 
жетсэнть 40 миллиард 885 милли- 
он целковоень суммасо. 

Ушодовить преният 1939 иентень 
СССР-нть государственной бюд- 
жеттэнзэ докладонть коряс. Т. И. 
Кулиев депутатось предлагает 
кемекстамс бюджетэнть витёевкст- 
нэнь марто, конатнень теинзе 
Бюджетной Комиссиясь. 

Седе тов Кулиев ялгась лоткси 
союзной республикатнень бюдже- 
тэст касоманть лангс, башка саезь 
Азербайджанской ССР-нть бюд- 
жетэнзэ касоманть лангс.. Сталин- 
ской кавто пятилеткатнень перть 
Азербайджанонть бюджетэзэ кассь 
13 седе ламо раз. 

Вал максови РСФСР-нь Совнар- 
комонь Председателенть замести- 
телентень Вахрушев ялгантень. 
Минек бюджетэсь,--корты сон,— 
кона ашти мирсэнть сехте проч- 
ной ды сехте устойчивой бюдже- 
тэкс, развивается невиданной тем- 
пасо. Ютась иенть коряс государ- 


центс. 

РСФСР-нь бюджетэнть подроб- 
ной анализдэнзэ мейле, Вахрушев 
ялгась лоткась районной сельской 
центратнень благоустройстваст во- 
просонть лангс. Сталинской омбо- 
це пятилетканть перть Российс- 
кой Республикасонть районтнэнь 
числась значительна кассь ды пач- 
кодсь 2.234-с. Районной эрьва од 
центранть,—корты Вахрушев ял- 
гась, должен улемс аволь покш 
электростанциязо, банязо, прос- 
тейшей замощения, ремонтно-по- 
чиночной мастерскоензэ ды лият. 

Коротченко депутатось корты 
пек покш средстватнеде, конат- 
нень Советской правительствась 
ютавты народной хозяйстванть 
развитиянзо лангс, национальной 
республикатнесэ культуранть ды 
науканть развитияст лангс. Сталин- 
ской омбоце пятилеткань иетнень 
перть Советской Украинась тейсь 
пек покш успехть. Пек покшсто 
кассь колхозниктнень материаль- 
ной ды культурной уровенест. 1934 
иенть марто сравнениянть коряс 
колхозниктне сахаронть кармасть 
потреблять 1937 иестэ кевейкее 
раздо ламо. Мебелень рамсемась 
кассь сисемде ламо разт, велоси- 
педтнэнь рамсемась -—— малав ке- 
меньксть. Сталинской кавто. пяти- 
леткатнень перть Украинанть бюд- 
жетэзэ кассь кевейкеексть. Сонзэ 
эйсэ, прок зеркаласо, невтевсь 
минек государстванть могущества- 
зо, Украинской народонть зажи- 
точностензэ ды культуранзо ·про- 
цветаниясь. 

Юсупов депутатось евтась, што 
меельсе 15 иетнень перть Узбеки- 
станонть бюджетэзэ кассь 43 разт. 
Гигантски кассь республиканть од 
промышленностезэ. Узбекистансо 
лововить малав 400 колхозт-мил- 
лионерт. 

Ростовской областень оштнень 
ды сельской районтнэнь бюдже- 
тэст пек касомадонть кортазь, 
Двинский депутатось невтни бес- 
хозяйетвенностенть каршо, про- 
мышленностьсэнть ды торговля- 
сонть емавтнематнень каршо ре- 
шительной бороцямонь необходи- 
мостенть лангс, мезесь максы воз- 
можность значительна кастамс 
бюджетэнть доходной частензэ. 

Двинский депутатонть выступ- 
лениядонзо мейле заседаниясь 
яволявтови прядозекс. 


(ТАСС). 


Анокт лагертнень панжомантень 


Парсте васты лагертнень пан- 
жомаст Саранск ошось. Лагерной 
комиссиясь (председателесь Ми- 
шин ялгась) прядызе те тевенть 
коряс весе анокстамонть. Те иестэ 
республиканской лагересь карми 
улеме Ардатовасо, козонь уш 
ускозь имуществась, анокт весе 
постельной принадлежностне, ис- 


тяжо весе чайной ды столовой 


сервизэсь. 
Лагертненень нолдасть 127 ты- 
ща целковой. Кизна колмо сме- 
нань перть лагертнесэ оймсить 
600 эйкакш. Лагересь карми ро- 
ботамо июнень 10-це чиста. 


А. Ш. 


ВКП(б)-нь историянь краткой 
курсонть светс лисемадонзо мейле 
ламо коммунистт ды комсомолецт 
кундасть ВКП(б)-нь. историянть 
серьезнойстэ тонавтнемантень, мар- 
ксизмань-ленинизмань овладевани- 
янтень. Эрьва коммунистэсь ды 
комсомолецзэсь должен аволь ансяк 
овладеть революционной теория- 
сонть, но увязывать сонзэ эсензэ 
практической ·роботанть марто, 
теньсэ заключается большевистс- 
кой роботань стилесь. 

„Овладеть марксистско-ленинс- 
кой теориясонть—значит усвоить 
те теориянть существанзо ды то- 
надомс пользоваться те теория- 
сонть революционной движениянь 
практической вопростнэнь решам- 
сто пролетариатонь классовой бо- 
`роцямонь различной условиясо...... 

Марксистско ленинской теориясь 
ули аволь догма, но действиян- 
тень руководства“. (ВКП(б)-нь ис- 
ториянь Краткой курсось 339-340 
стр.) 

Ней печатень страницатнесэ ма- 
лав эрьва чистэ печатавить ком- 
мунистнэнь ды комсомолецтнэнь 
ВКП(б)-нь историянть тонавтне- 
мань опытэст, ламо сермадыть те- 
оретической конференциятнеде. 

Но апак вант тень лангс 
ВЛКСМ-нь кой-кона райкомтнень 
арась теоретической конферен- 
циянь опытэст. Тесэ минь печата- 
тано Саранскоень пенько-джутовой 
комбинатонь партийной ды комсо- 
мольской комитетнэнь опытэст 
теоретической конференциянь юта- 
втоманть коряс, кона ютась маень 
23, 25 читнестэ краткой курсонь 


І главанть коряс. Апрелень 17-це 


чистэ партийной ды комсомольс- 
кой комитетнэнь вейсэнь совеща- 
ниясо ульнесь разработанной кон- 
ференциянь ютавтомань план. Тосо 
жо ульнесь подобранной дополни- 
тельной материалось, консульта- 
ционной материалось ды васень 
главанть коряс наглядной пособи- 
ятне. Выделили З докладчикть. 
Докладонь анокстамс шкась 
ульнесь максозь 35 чить. Допол- 
нительной литературась ульнесь 
пачтязь конференциянь эрьва уча- 
стникенть сознанияс. 
Докладтнэнень анокстамонь шка- 
стонть покш лезкс макссь пар- 


-тиянь горкомонь консультантось | Минек койсэ сон утомляет 


Лосева ялгась, сон жо руководил 
конференциянь ютавтоманть лан- 
гсо. 

Маень 23-це чистэ панжовсь кон- 


‚ ференциясь, косо участвовали 60-де 


ламо ломать. Васень главань ва- 
сенце разделэнть коряс докладонть 
теизе Лизоркин ялгась. Сон ушо- 
дызе докладонзо крепостной пра- 
вань критикасонть. Лизоркин ял- 
гась использовал первоисточникть: 
Ленинэнь— „Развитие капитализма 
в России“, „К пятидесятилетию 


- падения крепостного права“, Ста- 


линэнь— „Вопросы ленинизма“. Сон 
тейсь нурька характеристика „Кры- 
мской кампаниянтень“, евтнинзе те 


- войнасонть царской армиянть пора- 


жениянь причинатнень. Эсензэ док- 
ладсонзо Лизоркин ялгась умелой- 
стэ использовал наглядной посо- 
биятнень. 


Васень главань 2-це разделэнть 
коряс тейсь доклад Куличков ял- 
гась (комсомолец), меельсь 3 раз- 
делтнэнь коряс теизе докладонть 
Калашников ялгась. Неть ялгатне 
истя жо пользовались первоисточ- 
никтнесэ, консультационной мате- 
риалсонть ды наглядной пособият- 
несэ. 


Докладтнэнь прядомадост мейле 
докладчиктненень макснесть зярыя 
вопрост. Ялгань дискуссиянь обс- 
тавовкасо докладтнэнь коряс вы- 
ступали 9 ломать, конат дополни- 
ли докладчиктнень, витизь кой-ко- 


ЛЕНИНЭНЬ КИЯВА 


ТЕОРЕТИЧЕСКОЙ КОНФЕРЕНЦИЯНЬ ЮТАВТОМАНЬ ОПЫТЭСЬ 


на вопростнэнь коряс сынст аволь 
точной формулировкаст. 

Невттяно примерт выступлени- 
ятнестэ. Корнеева ялгась вадрясто 
изложила Ленинэнь роботанзо,Про- 
тест российских социал-демокра- 
тов“, мейсэ конкретно выражались 
„экономистнэнь“ ошибкаст, конат 
ульнесть изложеннойть „Кредо- 
сонть“. Зотова ялгась макссь ха- 
рактеристика 90 иень народникт- 
ненень. Капустина ялгась крепост- 
нической систе манть характеризо- 
вамсто пользовался Некрасовонь 
произведениянзо эйсэ: 

„...Вместо цепей крепостных 

Люди придумали много иных“... 

Но те конференциясонть уль- 
несть зярыя асатыкст кода док- 
ладчиктнень пельде, истя жо выс- 
тупающейтнень пельдеяк. Неть 
асатыкстнэ заключаются сеньсэ, 
што аволь сатышкасто сосредото- 
чили зниманиянть се вопросонть 
лангс, кода Ленин ды Сталин ял- 
гатне ветясть ожесточенной боро- 
цямо марксизмань врагтнень каршо, 
марксистской революционной ро- 
бочей партиянь созданиянть кисэ. 
Не осветили вопросонть Сталин 
ялганть Закавказьясо роботадонзо, 
закавказской меньшевиктнень кар- 
шо ды „легальной марксистнэнь“ 
каршо сонзэ бороцямонзо. 

Меельсь пелев конференциянь 
руководителесь Лосева ялгась под- 
робнойстэ охарактеризовала весе 
вопростнэнь, —народниктнень „эко- 
номисттнэнь“, ды „легальной марк- 
систнэнь“ ошибкаст, Ленинэнь ды 
Сталинэнь бороцямост марксиз- 
мань неть врагтнень каршо, социа- 
листической революциянь, проле- 
тарской диктатурань противникт- 
нень каршо, робочей классонь ал- 
куксонь марксистской революци- 
онной партиянть ванстоманть кисэ. 
Эсензэ заключительной валсонзо 
Лосева ялгась витинзе весе а виде 
выступлениятнень. 

Парткомось ды комсомольской 
комитетэсь икеле пелев наметили 
пурнамс конференция Ленинэнь 
роботанзо коряс „Две тактики со- 
циал демократии в демократичес- 
кой революции“. Анокстамонь 
шканть наметили 40—45 чис. 

Лосева ялгась эсь выступления- 
сонзо кортась омбоце пель час. 
кун- 
солыцятнень ды частично отбивает 
докладчиктнень инициативаст. Зак- 
лючениясонть эряви лоткамс ансяк 


сеть выступлениятнень лангс, ко- 
натнесэ нолдазь ильведевкст ды 
неточной формулировкат. Се воп- 
росонть жо, мезе лангс должен 
теемс основной упоронть, эряви 
аравтомс, конференциянть ушодкс- 
сонзо; теде корты сонсь главась- 
как „Борьба за создание социал: 
демократической робочей партии 
в России и роль в этой борьбе 
т. т. Ленинаи Сталина“. 

Эряви тешкстамс конференциянь 
участниктнень асатышка активнос- 
тенть. 60 ломаньстэ выступали 
јансяк 9 ломать. Те корты седе, 
што аволь весе участниктне доб- 
росовестнойстә анокстасть конфе- 
ренциянтень, сехте пек,—комсомо- 
лецтнэ. Икеле пелев эряви истямо 
теоретической конференциятнесэ 
развить седе пек участниктнень 
активностест. Тень кисэ комсомо- 
лонь комитетэнтень эряви икеле 
пачтямс конференциянь планонть 
эрьва комсомолецэнтень, кортнемс 
мартост анокстамодонть ды седе, 
кодат понгонить трудностть те 
анокстамосонть. Парткабинетэнь 
роботанть ладямс истя, штобу сон 
отвечаволь ВКП(б)-нь историянть 
самостоятельнойстэ тонавтницят- 
нень требованияст лангс, регуляр- 
но ютавтнемс консультацият ды 
лият. Эряви использовать весе 
возможностнень, штобу ютавтомс 
конференциянть сэрей идейно-по- 
литической уровеньсэ. 


Захаров. 


Невти пример 


1937 иестэ саезь Чамзинкань 
райононь связень отделениясонть 
сермань кандтницякс роботы Д. 
Пустакина ялгась. Д. Пустакина 
ялгась эсь роботасонзо невти при: 
мер лия сермань кандтницятненень. 
Газетатнень, журналтнэнь ды сер- 
матнень кандтни сех аккуратнойс- 
стэ, кода велева истяжо паксява. 
Тунда видемань шкастонть ютавтсь 
покш подписка. эрьва кодамо ли- 
тература лангс. Пустакина ялганть 
лангс ванозь, вадрялгавтыть эсь 
роботаст сермань лия кандтницят- 
неяк. 


И. К. 


Чамзинкань р-н. 


Ромодзновской райононь парткабинетсэ. 

Информационной 
сообщения ВКП(б)-нь 
ЦК-нь очередной 

пленумдонть 


Неть читнестэ ульнесь ВКП(б)-нь 
ЦК-ть очередной пленумозо. 

Пленумось обсудил вопрост: 
а) разбазариваниянть эйстэ колхозт- 
нэнь общественной модаст охра: 
нааь мератнеде, б) урожаень уря- 
дамонтень ды велень хозяйствань 
продуктатнень заготовкатненень 
анокстамодонть, в) ВКП(б)-нь ЦК-со 
Партийной Контролень ` Комис- 
сиянть сформированиядо, г) труди- 
цятнень-депутатнэнь местной Со- 
ветнэс кочкамотнень ютавтома- 
донть ды примась соответствую- 
щей решеният. 

Пленумось одобрил ВКП(б)-нь 
ЦК-нть ды СССР-нь СНК-нть пос- 
тановленияст проектнэнь: а) раз- 
базариваниянть эйстэ колхозтнэнь 
общественной Модаст охранань 
мератнеде ды, б) урожаень убор- 
кантень ды велень хозяйствань 
продуктатнень заготовкатненень 
анокстамодонть. 


Автогужевой 
кинь активной 
строительть 


Шугурова велень Каганович лем- 
сэ колхозонь комсомолецтнэ ды 
весе од ломатне покш энту- 
зиазма марто вастызь ВЛКСМ-нь 
обкомонь бюронть постановлениян- 
зо „МАССР-нь комсомольской 
организациятнень автогужевой 
кинь строямонть лангсо шефства- 
донть“. Ламо комсомолецт ды 
аволь союзной од ломать паро 
мельсэ тусть автогужевой кинь 
строямо. Сынь келейгавтыть Ста- 
линской Колмоце пятилетканть 
лемсэ соревнованиянть ды эсест 
добросовестной роботасост нев- 
тить паро результатт. Сех вадря 
строицятне, кода Е. М. Кулавский 
кевень усксицясь, Ф. Бояркина ды 
Улашкина модань чувицятне ды 
лият эсест нормаст эйсэ топав- 
тыть 140 процентс. 


Н. Бекшаев. 
Березникень р-н. 


СНИМКАСОНТЬ: керш ендо витев: П. Баранов, 


Краткой*курсонзо. 


И. Тайнов ды Панова ялгаттне ловныть вейсэ ВКП(б)-нь историянть 


Фотось Сидорычевень. 


83 (1067) № 


Беряньстэ руководят 
лагертненень 
анокстамосонть 


Кочкуровской район. Планонь 
жоряс 1989 иестэ должны оймсемс 
лагерьсэ 250 пионерт-тонавтни- 
цят. Лагертне должны панжовомс 
июнень 10-це чистэ. Шкась ка- 
довсь аламо, но ВЛКСМ-нь РК-нь 
руководительтне—пионерэнь от- 
делэнь заведующеесь Карбаева 
ялгась ды лагерной комиссиясь 
{председателесь Тремаскин) лаге- 
фев анокстамосонть руководят 
беряньстэ. Лагерной счет лангс 
госбанкс должны поступить 12 
тыща делковойть. Маень 25-це 
чис поступили ансяк 4 тыщат. 
Течис эсть кучо колхозтнэстэ 
вейкеяк кг. продуктат; арасть 
продуктатнень туртов помещеният 
ды седеяк берянь,—те шкас апак 
кочка лагертнес штатось; аламо 
анокстазь музыкальной инстру- 
ментт ды художественной литера- 
тура; койкатне лагерень таркат- 
нес те шкас апак уско. 

Эряви тешкстамс, што ВЛКСМ-нь 
юбкомонь пионерской отделэнть 
пельде истя жо асатышкаль руко- 
водствась эйкакштнень ютксо лет- 
не-оздоровительной кампаниян- 
тень анокстамосонть. 

К. Каукин. 


Сехте вадря 
трактористт 


Тунда видемань роботатнесэ 
«соцсоревнованиянть келейгавтозь, 
Б. Березникень МТС-нь тракто- 
ристтнэ невтить роботасо стаха- 
новской образецт. Вана 2-це № 
тракторной бригадань тракторис- 
тэсь Кандрин ялгась „СТЗ— 
НАТИ“ тракторсо эрьва чистэ 7,5 
гектарт норманзо таркас соки 
14—15 гектар, колмоце бригадань 
трактористтнэ Уркунов ды Киуш- 
кин истямо жо тракторсо ды теке 
норманть пингстэ Сокить 14 гек- 
тар эрьвась. 

Сындедест а кадовить кеменце 
бригадань трктористтнэ Рунен- 
ков ды Фиротов ялгатнеяк. Сынь 
„ХТЗ“ тракторсо 4,20 гектарт нор- 
маст таркас сокить 8—9 гектар. 


Ромашкин. 
Б-Березникень р-н. 

Ваня Тарасов ды Оля Потапкина тонавтнить Ковылкинской райононь Самаева 


велень начальной школасо. Сынь тонавтнит 


ь ансяк отличнасто! 
Фотось Ивенинэнь. 


Комсомольской организациянть 
роботазо 


1938—39 тонавтнема иенть ушо- 
довомсто Чамзинкань средней 
школань первичной организация- 
сонть лововсть 166 комсомолецт, 
ней жо—300. Истя комсомольской 
организациясь ламолгадсь секс, 
што ВЛКСМ-нь первичной органи- 
зациянь комитетэсь весе виензэ 
путсь культурно-массовой робо- 
танть вадрялгавтомантень. Комсо- 
молецтнэ лездасть аволь союзной 
од ломатненень комсомолс совам- 
сто сынст идейно-политической 
уровенест кепедемасонть. Регу- 
лярна ютавтнесть беседат между- 
народной положениядонть. Комсо- 
мольской организациясь вадрясто 
невтизе эсензэ покш виенть шко- 
ласо. Бойкасто витевить уликс 
а сатыкстнэ дисциплинасонть, ме- 
зень коряс дисциплинась кармась 
улеме седе кеме, культурно-массо- 
вой роботась ды тонавтнемань 


паро показательтнень кис бороця- | риалтнэнь (связень 
мось макссь живой отражения отли- | первичной организациясь), 


чниктнень ды ударниктнень касо- 
масонть. Кармасть улеме ламо от- 
личникть-общественникть, кода 
Артемов Гриша, Земсков Гриша, 
Асташкин Петя, Шагалкин Миша 
ды лият. 

Комсомольской организациянть 
ролезэ особенна кассь ВКП(б)-нь 
ХУШ-це с‘ездэнть ды ВЛКСМ-нь 
ЦК-нть пленумсо решениянзо 
нолдамодонть мейле. Комсомолец- 
тнэ келейгавтызь Сталинской Кол- 
моце пятилетканть лемсэ социали- 
стической соревнованиянть. Со- 
ревнованиясонть саезь обязатель- 
стватнень топавтозь, ней сынь 
успешнасто ютавтыть провероч- 
ной испытаниятнень. 


И. Симдянов. 


Чамзинкань р-н. 

Пропагандистекой роботась 
стувтозь 


Марксизмасонть-ленинизмасонть 
овладениясь ашти основной воп- 
росокс комсомольской организа- 
циятнень роботасост. „ВКП(б)-нь 
историянь Краткой курсонть“ 
светс лисеманзо марто ВКП(б)-нь 
ЦК-нть партийной пропаганданть 
аравтомадо постановлениянзо ли- 
семадо мейле ютасть уш 6 ковт, 
но Козловской районной комсо- 
мольской организациясь еще эзь 
кунда паро ладсо пропагандань те- 
вентень, районсонть лововить еди- 
ницасо комсомолецт, конат ушо- 
дсть ВКП(б)-нь историянть то- 
навтнеме, неть ялгатнеяк васень 
главадонть васов эсть туе. Мик 
сонсь райактивесь ды ВЛКСМ-нь 
райкомонь работниктне эсть кун- 
да серьезнойстэ ВКП(б)-нь истори- 


янть тонавтнемантень. ВЛКСМ-нь 
райкомось а соды, ки тонавтни 
ВКП(б)-нь историянть райакти- 


вистнэстэ ды первичной организа- 
циятнестэ. 

Районной центрасонть ВКП(б)-нь 
райкомось тейнесь зярыя лекцият, 
но ВЛКСМ-нь райкомось эзь яво- 
лявтне теде первичной организа- 
циятненень, секс неть лекциятнень 
кунсоломо комсомолецтнэ понго- 
несть случайна. Улить истят пер- 
вичной организацият, косо вейке- 
як ломань эзь ловно ВКП(б)-нь 
18-це с‘ездсэ Сталин ялганть 
докладонзо ды с'ездэнь лия мате- 
райотделэнь 
апак 
вант сень лангс, што весе газе- 
татне ютыть сынст кедьга. 

Теньстэ неяви, што ВЛКСМ-нь 
райкомось, в частности агитаци- 
янь-пропагандань отделэсь конань- 
сэ руководит Кавкаев ялгась кон- 
| кретно еще не занимался пропа- 
гандань вопросонть эйсэ. ` 

Райкомонтень эряви ветямс жи- 
вой руководства райактивенть ды 
первичной организациятнень ланг- 
со, привлечь комсомолецтнэнь 
ВКП(б)-нь историянть тонавтнеме, 
яволявтнемс тенст лекциятнень 
коряс, организовакшномс теоре- 
тической конференцият, заинтере- 
совать те тевсэнть весе комсомо- 
лецтнэнь, сестэ пропагандань ро- 
ботадонть можна учомс серьезной 
результатт. 


З. 


Великой русской композитор 


1939 иень июнень 1-це чистэнть— 135 иеть М. И. Глинкань 
шачомадонзо мейле. 


Михаил Иванович Глинкань 
музыкальной дарованиязо кар- 
мась неявомо эйкакш-пингстэ. Сон- 
зэ талантонть развитиянтень виев- 
стэ лездась обстановкась, косо 
сон кассь. Сонзэ, тетянзо, Смоленс- 
кой губернянь помещикенть, 
ульнесь оркестразо, конасонть 
примасть участия крепостнойть. 
Народной мелодиятне, конатнень 
церынесь сеетьсгэ марсинзе и му- 
зыкасо и моросо, пек тусть мелезэн- 
зэ ды определили сонзэ музыкаль- 
ной направлениянзо. 

Тетянзо волянть лангс апак вано, 
кона арсесь эсь церастонзо теемс 
блестящей чиновник, Глинка весе 
виензэ путсь сенень, штобу зани- 
маться ансяк музыкасо. Музы- 
канть сон кармась сочинять еще 
школьной скамейка лангсо. 

Тетянзо настояниянть коряс 
университетской пансиононть пря- 
домадонзо ‘мейле Глинканень савсь 
оршамс сонензэ ненавистной чи- 
новничей мундирэнть. Но сон а 
кады эсь вечкевикс занятиянть ды 
куроксто кармась улеме ламонень 


‚ известной прок ламо замечатель- 


ной романснэнь автор. 1830-34 
иетнестэ музыкальной образова- 
ниянзо покшолгавтоманть кис, 
Глинка туи границянь томбалев— 
Германияв ды Италияв. Тесэ, ро- 
динанть эйстэ васоло, сонзэ шачсь 
покш мелезэ теемс русской. народ- 
ной опера. 

Пешксе творческой толсо, сон 
капши кудов. Вдохновления ды 
страсть марто Глинка роботы отече- 
ственно-героико-трагической опе- 
ранть „Иван Сусанин“ лангсо. Те- 
манть тензэ максызе поэтэсь Жу- 


ковский. Иван Сусанинэнь 
образсонть Глинка прославил 
русской народонть патриотиз- 
манзо ды героизманзо, кона 
(народось) мужественно ды побе- 
дань кирдезь ХҮШ пингенть 
ушодовомсто бороцясь польской 
интервенциянть каршо: 

Московс пачкодезь, польской 


интервентнэнь заблудившейся от- 
рядось кармавты, крестьянинэнть 
Иван Сусанинэнь, невтемс ки. Те: 
лень буряв вестэ Сусанин вети 
врагтнень покш вирьс. Захват- 
чиктне зверски маштыть эйсэнзэ. 


а не ай 


Истя, родинанть вечкезь ды сонзэ 
икеле долгонть топавтозь ге- 
роень куломасо бесстрашно кулось 
Иван Сусанин. 

Царизмась снартнесь те васенце 
национальной операнть приспосо- 
бить эсензэ цельтненень. Сцена 
лангсо оперась мольсь „Жизнь за 
царя“ названия марто. Истя рас- 
порядился царесь Николай І. Опе- 
рань верноподданнической текс- 
тэсь, конань сермадызе Розен ба- 
ронось, искажал Глинкань замыс- 
ланть. Но, апак вано тень лангс, 
высшей обществась те гениальной 
произведениястонть марясь русской 
наролной музыкальной творчест- 
вань дух. „Кучерской музыкась“— 
ульнесь сонзэ приговорось. 

Меельсь-пелев тень коряс сонсь 
Глинка кортась: „Те паро ды мик 
виде, ибо кучертнэ, монь койсә, 
господатнеде дельнее“. 

Глинкань омбоце изумительной 
оперась „Руслан и Людмила“, ко- 
на сермадозь Пушкинэнь истямо 
жо лемсэ произведениянть коряс, 
ульнесь вастозь ещеседеяк аволь 
одобрительнойстэ. 

Николаевской режимень гнусной 
атмосферась угнетал, повась ге- 
ниальной композиторонть, кода и, 
се шкань весе великой ломатнень. 
Ды сон, истя страстно вечксь эсь 
родинанть, но решил кадомс сон- 


зэ. 1856 иень апрельстэ Глинка 
тусь границянь томбалев, косо 
сон, прок художник, арсесь муеме 
оймамо тарка. Сон кулось семияв- 
томо, оявтомо, аволь родинасон- 
зо 1857 иень февралень 2-це чис- 
тэ. 

Русской музыкальной искусствань 
историясонть Глинкань значения- 
зо исключительна покш. Русской 
музыкальной культурасонть сонзэ 
творчествась тейсь истямо жо 
переворот, кодамо Пушкинэнь 
творчествазо русской литерату- 
расоять. Глинкань гениентень эсест 
расцветсэст обязаны аволь ансяк 
русской оперась, но и симфони- 
ческой музыкась ды русской ро- 
мансось. 

Глинкань бессмертной произве- 
дениянзо од вийсэ гайнить ней 
советской театрань сценанть ланг- 
со. Восстановленной истямо видсэ, 
кода сонзэ замыслил Глинка. Опе- 
рась „Иван Сусанин“ восторженна 
примави советской зрителентень, 
конанень питней Иван Сусанинэнь 
героической образось, кона вечк- 
сы великой композиторонть, рус- 
ской музыкальной культурань ос- 
новоположникенть, гениальной му- 
зыканзо. 


О. Герман. 


ЛЕНИНЭНЬ 


Фельетононь' таркас 


Аволь бюро... бюрократизма 


ВЛКСМ-нь Б.-Березникень рай- 
комонь секретаресь Анисимов ял- 
гась кармавтсь райкомонь бюро- 
сонть Дигилевкань комсомольской 
организациянь секретаренть: 

— Тон, Нуянзин ялгась, пурныть 
весе комсомолецэть ды маень 15-це 
чистэ садо райкомов билетэнь по- 
лавтомо. Вант не сорви те те- 
венть, тон содат кодамо покш 
сонзэ политической значениязо 2.. 

Нуянзин ялгась, конешна, сода- 
сы кодамо покш те тевенть поли- 
тической значениязо, секс маень 
15-це чистэнть пурнынзе комсомо- 
лецтнэнь (10 ломать) ды комсь 
вайгельбень тарка састь районс. 
Сынь анокстасть фотокарточкат од 
билетнэнь туртов ды паро мельсэ 
састь райкомов. Райкомс совамсто 
сынст саинзе волнения: кода-а ко- 
да, билетэнь полавтомась-те покш 


вамсто, икеле пелев представили 
билетэнь полавтомань картинанть. 
Вана сынь совить райкомонь сек- 
ретарентень. Сон, пек радовазь, 
кирнявты таркастонзо ды вейке- 
вейке мельга ялгакс сювордасынзе 
кедест. Мейле карми кевкстнемаст, 
кода эрить, кода роботыть ды то- 
навтнить, кастыть эсест идейно- 
политической уровенест. Мейле... 
мейле торжественно вручит умок 
учовт од билетэнть. Билетэнь по- 
лучамодо мейле сынь саить обяза- 
тельстват еще седеяк пек виевгав- 
томс роботанть ды тонавтнеманть. 

Истямо арсемасо сынь совасть 
райкомов ды вейсэнь вайгельсэ 
приветствовали райкомонь секре- 
таренть. Но эзь лисе истямо вас- 
томась, кода сынь арсесть тень 
коряс. 

Райкомонь секретаресь Аниси- 


политической тев. Сынь уш со-імов ялгась эзь радува ды эзь кир- 


нявт ғасолдонь инжетнень кедест 
сювордамо. Сон аштесь 
эсинзэ секретарской столензэ эк- 
шсэ ды, прянь нолдазь, вансь 
мень бути конев лангс, прок эзь 
фатяяк комсомолецтнэнь совамо- 


зост, прок эссе маряяк сынст 
вейсэнь приветствияст. Мейле, 
кавтошка минутавь ютазь, кепе- 


дизе прянзо ды варштась ансяк 


ВЛКСМ-нь обкомонть... Те обко- 
мось? Тык, вана мейсэ тевесь... 
Минь сынек билетэнь полавтомо, 
но тесэ ваныть бюро... 

Омбоце явления. 

(Омбце кабинетстэ лиссь рай- 
комонь роботницась Кольина ды 
чийсь Нуянзин ваксс). 

Кольина 
Тон месть звонят апак кевксте, 


аволь цератнень лангс, но бокав, | дайка монень трубканть! Алло! Стан- 


кельмстэ, кежевсто... 


ция! Тынь мейсь макснитядо зво- 


Теде мейле райкомонь секрета-! нямс обкомов эрьва проходящей- 


ренть ды Дигилевкань комсомо- 
лецтнэнь ютксо ульнесь истямо 
драматической сцена. 
Анисимов 
Тыненк мезе тесэ эряви 2! 
(цератне тандадомаст пачк) 
Минь сынек... 
Нуянзин 
‚ Минь сынек, тонть меремат ко- 
ряс, комсомольской билетэнь по- 
лавтомо. 
Анисимов (яла ванны бокав) 
Тези кодаткак билетэнь полавто- 
мат. а улить, садо ванды! 
Цератне 
Но ведь. минь сынек 20 вайгель- 
бень тарка! Ведь тосо видема мо- 
ли... Кода истя можна?... 
Анисимов. 
Те монень не касается, меринь 
теньк ванды, значит, ванды! 
Нуянзин 
Но ведь тень лемезэ бюро... 
Анисимов (лры валон- 
зо трокс) 

Меньгак бюро течи а ули, ме- 
ринь тенк ванды, значит ванды! 
Нуянзин 
Мон аволь бюродо кортан, мон 

кортан бюрократизмадо. 
Анисимов 
Ды тон превстэ лисить? Тон 
содат мезе кортат? Тон тень кисэ 
кармат отвечамо!.. 
Нуянзин 
Мон сейчас отвечан (моли те- 
лофононть ваксс, сайсы труб- 
канть). Алло! Станция, монень 


нень 2! Больше истя илядо тейне! 
(Нуянзиннэнень). Тонь бути мелеть 


жалувамс, то тесэ ули обкомонь 
представитель. 
Ламо еще макстнесь истямо 


„ценной“ указаният Кольина ял- 
гась Нуянзиннэнь, но минь сынст 
тесэ а евтасынек. Минь арсетяно 


тень лангс прядоманзо те траги- | 


комической сценанть, секс што 
седе тов действиясь туи седе спо- 
койнасто, сонзэ можна евтнемс 
эсенек валсояк. 

Тесә выясняются причинатне, 
мекс райкомось не мог теемс 
билетэнь полавтомантњ Оказы- 
вается райкомось эзинзе анокста 
те чинтень учетной карточкат- 
нень, ды билетэнь полавтома чинть 
перенесли маень 16-це чис, тень 
коряс Дигелеевкань организаци- 
янтень кулянть кучизь ансяк ма- 
ень 14-це чистэ, конань получизь 
маень 17-це чистэ. 

Кодат бу тесэ причинатне 
авольть уле, но сынь не могут 
улемс оправданиякс сенень, штобу 
кавто чис сеземс ломатнень посев- 
ноенть эйстэ; сынь седеяк пек, не 
могут улемс оправданиякс живой 
ломатненень — комсомолецтнэ- 
нень эсь бездушной отношениясост. 

Минек койсэ, комсомолонь 0б: 
комонтень эряви заинтересоваться 
те фактонть эйсэ ды теемс Б-Бе- 
резникень райкомонть коряс эря- 
викс выводт. 

В. Радайкин. 


КИЯВА 


і 83 (1067) № 


А явить мель оборонной тевентень 


1936-це иестэ Саранскоень кото- 
нинной фабрикань комсомольской 
ды осоавиахимень организацият- 
нень инициативаст коряс ульнесь 
оборудованной военно-физкультур- 
ной площадка. Площадканть ланг- 
со теезелть тир, турчир, трапецият, 
кирнявтнемань канава ды лият. 
Тесэ военно-физкультурной тевен- 
тень тонавтнильть аволь ансяк 
котонинной фабрикань од ломатне 
ды весе лия робочейтнеяк, но сак- 
шныльть Саранскоень малав весе 


предприятиятнестэ. 
Секскак те площадканть . соды- 
ЛИзЗЬ ДЫ ульнесть кувалманзо 


мельс паросо Саранскоень весе 
робочейтне ды од ломатне. 

Но эзь савт тест улемс куватьс 
истямо мельс паросо. Вана ма- 
ень 7—8-це читнестэ котонинной 
фабрикань дирекциясь комсомоль- 
ской ды осоавиахимень организа- 
циятнеде салава, парткомонь сек- 
ретаренть Прытковонь ды фабко- 
монь председателенть Сапожнико- 
вонь покровительстваст пингстэ 
яжинзе площалканть лангсто ти- 
рэнть ды лия оборудованиятнень. 

Зярдо жо марясть те возмути- 
тельной факттонть комсомольской 
комитетэнь секретаресь Соловьев 
ды осоавиахимень председателесь 
Уртенков ялгатне, сынь сеске 
кевкстизь фабрикасонть хозяйст- 
вань коряс директоронть Жуко- 
вонь неть причинатнеде, конат- 
нень коряс сон яжинзе площад- 
канть лангсто оборудованиятнень. 
Но сон кодаткак серьезной осно: 
ваният эзь евта ды эзь карма ладс 
кортамояк. Истя жо эсть муе за: 
щита ды лезкс парткомонь секре- 


К 
таренть Прытковонь ды. фабко- 
монь председателенть Сапожнико- 
вонь пельдеяк, сынь невтизь эсь 
пряст истямокс, конатне покрови- 
тельствуют дирекциянть истят а 
виде действиятненень лы недооце- 
нивают военно физкультурной те- 
венть. 

Прытков ды Сапожников ялгат-- 
нень те тевентень отношениядост 
евтатано седе ламо. Вана минь, 
зярдо кевкстинек сынст военно- 
физкультурной площадканть яжа- 
монзо коряс причинатнеде, то’ 
сынь прок ве ломань, виськсэнь 
емавтозь ды безответственна от- 
вечасть, што котонинной фабри- 
кань осоавиахимень организаци-: 
янть истямо площадказо сынст 
повнямга арасельгак, а бути уль- 
несь, то 2—3 иеть седе икеле.. 
Тевсэ жо лиссь, што осоавиахи- 
мень организациянть военно-физ-- 
культурной площадказо ульнесь,. 
конась существовал маень 7—8: 
читнес ды ульсь яжазь ансяк секс,. 
што фабрикань дирекциясь, парт- 
комось ды фабкомось еще те шкас: 
недооценивают оборонной меро- 
приятиятнень ютавтомань тевенть. 

Неть мероприятиятнень ютавто-~ 
мантень безответственной отно- 
шениясь ды сынст недооценкась. 
лисить сестэ, што неть руководи- 
тельтне стувтызь минек социалис- 
тической родинанть капиталисти-- 
ческой окружениянзо, конась эрь- 
ва чине кармавты весе трудицят- 
нень сенень, штобу сынь весе вий-- 
сэст ды эрьва кодамо средствасо 
кемекставольть эсь социалистичес-- 
кой родинанть оборонной мощензэ.. 

И. Е., Б. 


Витевкс 

канть ало технической недосмотранть коряс сермадозь: 


№-сэ 2-це полосасо, 4-це колон- 
(Пезэ сы 


№-сэ), статьясь жо прядозь теке номерсэнть. 

